Diari Oficial de la Generalitat Valenciana


Sumari del DOGV 9458, del 27-10-2022 (2022/9630)

RESOLUCIÓ de 18 d'octubre de 2022, del director general d'Administració Local, per la qual s'amplia el termini màxim de justificació de les subvencions destinades a actuacions de foment de la mobilitat urbana sostenible en els municipis del Baix Segura.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9630


Data del document
:   18-10-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 18 d'octubre de 2022, del director general d'Administració Local, per la qual s'amplia el termini màxim de justificació de les subvencions destinades a actuacions de foment de la mobilitat urbana sostenible en els municipis del Baix Segura. [2022/9630]  
  
Primer. Mitjançant el Decret 20/2022, de 29 de juny, del president de la Generalitat, s'aproven les bases reguladores per a la concessió de subvencions destinades a actuacions de foment de la mobilitat urbana sostenible en els municipis del Baix Segura i es convoquen les ajudes per a l'exercici 2022 (DOGV 9373, 01.07.2022).  
Vista la base catorze. Justificació i pagament: «1. L'abonament de les ajudes es realitzarà, respectant les anualitats aprovades per la Direcció General d'Administració Local, a l'ajuntament o entitat en la resolució d'adjudicació de la forma següent: en els casos que l'anualitat aprovada siga superior a la bestreta del 30 %, es presentarà la justificació corresponent, per al seu abonament en aquest exercici pressupostari, abans del 31 d'octubre de 2022, amb la documentació i certificacions d'obra corresponents previstes en l'apartat 2.  
  
Segon. Tenint en compte, la cronologia lògica d'actuacions que els ajuntaments pretenen dur a terme, que requereix el compliment d'uns requisits i terminis, i que inclou per aquest ordre: contractació de la redacció del projecte d'obres, redacció d'aquest, obtenció en el seu cas dels permisos i/o autoritzacions sectorials que resulten necessàries, contractació de l'execució de les obres i execució i pagament d'aquestes, unit a la situació excepcional provocada per la invasió d'Ucraïna, que ha comportat greus dificultats econòmiques i logístiques, com ara, situació d'emergència energètica, encariment de productes i desproveïment d'algunes matèries primeres bàsiques en tot Europa, es fa necessari l'ampliació del termini previst en la base catorze del Decret 20/2022 de presentació de documents per a justificar la subvenció.  
  
  
Vist que concorren les raons que motiven aquesta resolució, segons exigeix l'article 35.1.e de la Llei 39/2015 d'1 d'octubre, del procediment administratiu comú de les administracions públiques, i que condueixen a acordar d'ofici l'ampliació del termini per a complir els tràmits indicats.  
Per a donar les màximes facilitats per a finalitzar les actuacions subvencionables i presentar la corresponent justificació i, d'aquesta manera contribuir a l'eficàcia de la convocatòria i respondre a les necessitats de suport reforçat a les entitats locals, la Direcció General d'Administració Local de la Presidència de la Generalitat, fent ús de l'atribució delegada en la base vint del Decret 20/2022, de 29 de juny, del president de la Generalitat, resol:  
  
Primer  
Ampliar fins al 2 de desembre de 2022, la data assenyalada en la base catorze del Decret 20/2022, de 29 de juny, del president de la Generalitat, pel qual s'aproven les bases reguladores per a la concessió de subvencions destinades a actuacions de foment de la mobilitat urbana sostenible en els municipis del Baix Segura i es convoquen les ajudes per a l'exercici 2022, en els casos que l'anualitat aprovada 2022 siga superior a la bestreta del 30 %.  
  
Segon  
Ordenar la publicació d'aquesta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra aquesta resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 d'octubre de 2022.- El director general d'Administració Local: Antoni Such Botella.